Vegters: Lucia Prinsloo Graffiti Books
Search results: Prinsloo
n Leeftyd later - Herinneringe aan Angola
Marthie Voigt (nooi Prinsloo) is in 1931 in Suidwes-Afrika gebore; die vierde van ses kinders. Wat volg is 'n groot avontuur. Marthie word groot in die wye en ongetemde vlaktes van Angola. Die Prinsloo-gesin trek baie rond agter goeie weiding en gesonder toestande aan. Die lewe in ongerepte Angola het ook sy gevare en Marthie beleef groot hartseer toe haar sussie op 19 sterf aan malaria. Nadat Marthie trou met Carl-Wilhelm Voigt en hulle hul gevestig het op haar skoonouers se koffieplaas, begin die onheil in Angola roer. Ongelukkig breek daar oorlog uit en die Voigts moet hulle plaas net so los. Hulle speel 'n groot rol daarin om vlugtelinge uit Angola te versorg. Marthie Voigt het haar ongelooflike herinneringe aan hierdie historiese en persoonlike gebeurtenisse neergeskryf sodat wanneer 'n mens dit lees, dit glashelder voor jou geestesoog afspeel. 'n Wonderlike lewensverhaal uit die pen van 'n sterk, intelligente vrou.
Marthie Voigt is 86 jaar oud en woon in Namibië.
Illustrator: Marie Prinsloo
Die Here Jesus het ses moordende ure aan die kruis gehang, van nege-uur die oggend tot drie-uur die middag. In daardie ses ure het Jesus sewe keer van die kruis af gepraat. Ons noem dit 'die sewe kruiswoorde'.
Die sewe kruiswoorde word in twee dele opgedeel: Die eerste vier kruiswoorde het betrekking op ander mense, en die laaste drie het betrekking op Homself.
Niemand wat by die kruis kom staan en luister wat daar gesê word en waarneem wat alles daar gebeur, kan ooit weer dieselfde daar weggaan nie. Die boodskap van die kruis het 'n lewens-veranderende krag. Dit raak vriend en vyand, niemand word onaangeroer gelaat nie.
'Want so lief het God die wêreld gehad, dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê'. Joh. 3:16
Die twaalf dissipels van Jesus
Die studie oor die twaalf dissipels van Jesus het opnuut weer 'n appèl op my eie lewe gemaak. Dit was vir my tot soveel seën dat ek jou ook wil uitnooi en uitdaag om, wanneer jy hierdie boek lees, saam met hierdie manne te stap, hulle lewens dop te hou en deur hulle oë na ons Here en Meester, Jesus Christus te kyk.
Die dissipels het werklik legendes geword. Nooit weer sou daar 'n groep manne opstaan wat so 'n impak op die wêreld en sy mense sou hê soos hulle nie. Manne wat deur Jesus self geroep, opgelei, bekragtig en uitgestuur is. Hierdie manne het die wêreld verander.
In hierdie dissipelgroep van 12 manne wat Jesus geroep het, was daar uiteenlopende persoonlikhede. Onder hulle vind ons 'n verskeidenheid van temperamente, geaardhede, agtergronde en karakters. Hulle was nie nabootsings of duplikate van mekaar nie. Hulle het almal van mekaar verskil. Hulle was en is verteenwoordigend van alle persoonlikhede, temperamente en geaardhede wat ons vandag op aarde kan aantref. Ons kan onsself duidelik in ten minste een of twee van hierdie manne sien. God gebruik verskillende mense, so kan Hy jou en my ook gebruik!
Dr. Jerry Falwel defineer Bybelse profesieë soos volg: 'Bybelse profesieë is God se plan met die wêreld en sy mense vir die toekoms.'
Lukas die geliefde geneesheer
Baie min historiese feite is bekend oor St Lukas, die evangelis, maar in hierdie goed-nagevorste roman is 'n geloofwaardige verhaal geweef rondom hierdie Bybelse figuur.